 Waxaa xusid mudan dad badan oo naga mid ahaa habeenkaas oo joogey garoonka waxay aad u jecleysteen ciyaarta feerka iyo qaabka taageerayaasha daawanaya ciyaarta ay u dhiirigalinayaan ciyaartooyda baratameysa,sida Cabdi Axmed oo kale ayaa lagu xifaaleynayay in ciyaarta feerka ay aheyd inuu dheelo halkii uu kubadda cagta waqti badan isaga dhumin lahaa, taasoo uu aad u jecleystey wuxuuna yiri aniga hada kadib feerka ayaad igu og tihiin waxaana garab istagayaa ciyaaryahankaan Soomaaliyeed,waxaana isku dayayaa inaan barto qaabka loo dheelo iyo qaabka tababarka loo bixiyo, si aan xiriirka feerka Soomaaliyeed aan ugu gudbiyo wixii waayo aragnimo ah aan ka soo qaato. 